Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: megegyezik a 250/2000. (XII. 24.) Korm. rendeletben
Paragraph Index: 160

8. Saját tõkeként kimutatott források Itt azoknak a forrásoknak az összegét kell kimutatni, amelyeket saját tõkeként a fióktelep részére a külföldi székhelyû pénzügyi vállalkozás biztosított, vagy a számviteli szabályok szerint elszámolható. A 81. Jegyzett tõkeként kimutatott források között kell szerepeltetni a fióktelep központja által tartósan és ilyen címen a magyarországi pénzügyi vállalkozás fióktelepe szabad rendelkezésére bocsátott, a mûködéshez, a tartozások kiegyenlítéséhez szükséges vagyont. A saját tõkeként kimutatott források részét képezõ, az Szmt. 35.§-ban szereplõ elemek közül fel kell tüntetni az értékhelyesbítés értékelési tartalék (82. sor), a valós értékelés értékelési tartaléka (83. sor), valamint a fióktelep központjára vonatkozó adózási elõírások alapján az adófizetési kötelezettséggel csökkentett, a fióktelep részére tartós forrásként rendelkezésre bocsátott számított mérleg szerinti eredmény összegét (84. sor). A pénzügyi vállalkozás fióktelepének ugyanezen a táblákon kell közölni az auditált, éves beszámolónak megfelelõ adatokat. F21C PÉNZÜGYI VÁLLALKOZÁS FIÓKTELEP – MÉRLEGEN KÍVÜLI KÖTELEZETTSÉGEI A jelentés kitöltése Ezen a táblán a mérlegen kívüli tételek közül a pénzügyi vállalkozás fióktelepei függõ, illetve jövõbeni kötelezettségeinek a számviteli nyilvántartás szerinti állományát kell kimutatni. Mérlegen kívüli kötelezettségek összesen Itt kell a beszámolás napján fennálló a számviteli szabályok szerinti mérlegen kívüli – a részletezõ sorokban feltüntetett függõ és jövõbeni – kötelezettségek összegét szerepeltetni.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes